**Ministru kabineta noteikumu „Grozījumi Ministru kabineta 2015. gada 24. novembra noteikumos Nr.670 “Darbības programmas “Izaugsme un nodarbinātība” 8.3.1. specifiskā atbalsta mērķa “Attīstīt kompetenču pieejā balstītu vispārējās izglītības saturu” 8.3.1.1. pasākuma “Kompetenču pieejā balstīta vispārējās izglītības satura aprobācija un ieviešana” īstenošanas noteikumi”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta[[1]](#footnote-1) mērķis ir nodrošināt papildu finansējumu pilnam jaunā vispārējās izglītības satura ieviešanas ciklam, šim nolūkam novirzot finansējumu no citiem specifiskajiem atbalsta mērķiem vai to pasākumiem. Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots saskaņā ar Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 6. un 13. punktu; Ministru kabineta 2019.gada 11.oktobra protokollēmuma Nr.47 3.§ “Informatīvais ziņojums “Par Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas “Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu”” 9.2.apakšpunktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015. gada 24. novembra noteikumi Nr.670 “Darbības programmas “Izaugsme un nodarbinātība” 8.3.1. specifiskā atbalsta mērķa “Attīstīt kompetenču pieejā balstītu vispārējās izglītības saturu” 8.3.1.1. pasākuma “Kompetenču pieejā balstīta vispārējās izglītības satura aprobācija un ieviešana” īstenošanas noteikumi” (turpmāk – noteikumi Nr. 670) nosaka jaunā mācību satura izstrādes, aprobācijas un ieviešanas kārtību Valsts izglītības satura centra (turpmāk – VISC) īstenotā Eiropas Sociālā fonda (turpmāk – ESF) projekta „Kompetenču pieeja mācību saturā” (turpmāk – projekts) ietvaros. Vienlaikus ar projektā veicamajām darbībām Ministru kabinetā ir apstiprināts normatīvais regulējums jaunā mācību satura ieviešanai: Ministru kabineta 2018. gada 21. novembra noteikumi Nr. 716 „[Noteikumi par valsts pirmsskolas izglītības vadlīnijām](https://likumi.lv/ta/id/250854-noteikumi-par-valsts-pirmsskolas-izglitibas-vadlinijam) un pirmsskolas izglītības programmu paraugiem” (turpmāk – vadlīnijas), Ministru kabineta 2018. gada 27. novembra noteikumi Nr. 747 „[Noteikumi par valsts pamatizglītības standartu un pamatizglītības programmu paraugiem](https://likumi.lv/ta/id/303768)” (turpmāk – pamatizglītības standarts) un Ministru kabineta 2019. gada 3. septembra noteikumi Nr. 416 „[Noteikumi par valsts vispārējās vidējās izglītības standartu un vispārējās vidējās izglītības programmu paraugiem](https://likumi.lv/ta/id/309597)” (turpmāk – vidējās izglītība standarts).Jaunā mācību satura aprobācijas gaitā ir konstatēta nepieciešamība pagarināt projektu, nodrošinot atbalstu pilnam jaunā mācību satura ieviešanas ciklam, tostarp eksāmenu satura izstrādei ne tikai dabaszinātņu mācību priekšmetos vidusskolā, kā tas ir paredzēts noteikumu Nr. 670 9.4.apakšpunktā, bet visu plānoto valsts pārbaudes darbu satura izstrādei pamatizglītības un vispārējās vidējās izglītības pakāpē. Ar 2019./2020.mācību gadu jaunais saturs tiek ieviests pirmsskolas izglītībā, un ar 2020./2021.mācību gadu tas tiks pakāpeniski ieviests pamatizglītībā un vidējā izglītībā (2020./ 2021.mācību gadā 1., 4., 7., 10.klase; 2021./ 2022.mācību gadā 2., 5., 8., 11.klase; 2022./ 2023.mācību gadā 3., 6., 9., 12.klase, tai skaitā paredzot, ka 2022./2023.mācību gada beigās tiks kārtoti valsts pārbaudes darbi pamatizglītībā un vispārējā vidējā izglītībā atbilstoši jaunā standarta prasībām). Šobrīd ir paredzēts, ka projekts tiek īstenots līdz 2021.gada 16.oktobrim, savukārt noteikumi Nr. 670 pieļauj projekta īstenošanu līdz 2022.gada 31.maijam. Lai nodrošinātu informatīvu un izglītojošu atbalstu sekmīgai pilna cikla jaunā mācību satura ieviešanai, izstrādātu un aprobētu jauna tipa valsts pārbaudes darbu saturu 9. un 12.klasēm atbilstoši jaunā mācību satura prasībām, plānots pagarināt projekta īstenošanu līdz 2023. gada 31. augustam. Ar noteikumu projektu pagarinot projekta īstenošanas termiņu tiek ievērots Ministru kabineta 2014.gada 16.decembra noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” 51.4 7.apakšpunktā noteiktais.Kopumā projektam papildus nepieciešamais finansējums ir 5 879 296 EUR, t.sk. ESF finansējums 4 997 401 EUR un valsts budžeta finansējums 881 895 EUR. Minēto finansējumu plānots piešķirt darbības programmas „Izaugsme un nodarbinātība” Izglītības un zinātnes ministrijas pārziņā esošā 8.prioritārā virziena „Izglītība, prasmes un mūžizglītība” specifisko atbalsta mērķu finansējuma atlikuma un snieguma rezerves finansējuma ietvaros atbilstoši Ministru kabineta 2019.gada 11.oktobra protokollēmuma Nr.47 3.§ “Informatīvais ziņojums “Par Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas “Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu”” 9.2.apakšpunktam. Papildu finansējumu plānots pārdalīt no šādiem avotiem: 1) 8.3.1.specifiskā atbalsta mērķa “Attīstīt kompetenču pieejā balstītu vispārējās izglītības saturu” (turpmāk – 8.3.1.SAM) snieguma rezerves finansējuma (1 130 925 EUR, t.sk. ESF 961 286 EUR un valsts budžets 169 639 EUR) un 8.3.1.2.pasākuma „Digitālo mācību un metodisko līdzekļu izstrāde” (turpmāk – 8.3.1.2.pasākums) 2.kārtas daļu atlikuma (148 333 EUR, t.sk. ESF 126 083 EUR un valsts budžets 22 250 EUR)[[2]](#footnote-2), 2) 8.3.4.specifiskā atbalsta mērķa „Samazināt priekšlaicīgu mācību pārtraukšanu, īstenojot preventīvus un intervences pasākumus” daļu snieguma rezerves finansējuma (455 312 EUR, t.sk. ESF 387 015 EUR un valsts budžets 68 297 EUR), 3) 8.5.2.specifiskā atbalsta mērķa „Nodrošināt profesionālās izglītības atbilstību Eiropas kvalifikācijas ietvarstruktūrai” daļu snieguma rezerves finansējuma (363 926 EUR, t.sk. ESF 309 337 EUR un valsts budžets 54 589 EUR), 4) 8.5.1.specifiskā atbalsta mērķa „Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā” daļu vēl neapgūtā finansējuma (3 580 800 EUR, t.sk. ESF 3 043 680 EUR un valsts budžets 537 120 EUR) un 5) 8.3.2.specifiskā atbalsta mērķa „Palielināt atbalstu vispārējās izglītības iestādēm izglītojamo individuālo kompetenču attīstībai” daļu snieguma rezerves finansējuma (200 000 EUR, t.sk. ESF 170 000 EUR un valsts budžets 30 000 EUR).Darbības programmas „Izaugsme un nodarbinātība” snieguma ietvarā projektam noteiktie rādītāji līdz 31.12.2018. izpildīti plānotajā apjomā, tostarp finanšu rādītājs izpildīts 157% apmērā. Projektam noteiktie iznākuma rādītāji izpildīti 100% apmērā, t.i., līdz 31.12.2018. uzsākta jaunā satura aprobācija visās 3 izglītības pakāpēs (pirmsskolā, pamatizglītībā un vidējā izglītībā), sasniedzot snieguma ietvarā minēto rādītāju, kā arī izstrādāti snieguma ietvarā minētie 10 mācību un metodiskie līdzekļi un noteikumos Nr. 670 minētie trīs mācību līdzekļi izglītojamajiem ar garīgās attīstības traucējumiem (kopējais noteikumos Nr. 670 noteiktais mācību un metodisko līdzekļu skaits, kas izstrādājams līdz 31.12.2023. ir 76). Līdz 31.12.2018. apstiprinātas pirmsskolas izglītības vadlīnijas un pamatizglītības standarts, t.i., daļa no 2023.gadam noteiktās rezultāta rādītāja vērtības (apstiprinātas vadlīnijas un standarti – 3). Vidējās izglītības standarts tika apstiprināts 03.09.2019.Papildu finansējums plānots jaunā satura sekmīgai ieviešanai, jo īpaši  vidējās izglītības posmā. Izmaiņas vispārējās izglītības saturā attiecas uz pedagogiem un izglītojamajiem ne tikai vispārējās izglītības iestādēs, bet arī profesionālās izglītības iestādēs, kas īsteno vispārējās izglītības programmas. Lai nodrošinātu jaunā satura sekmīgu ieviešanu abu tipu izglītības iestādēs, nepieciešams papildus atbalstīt satura ieviešanas pasākumus arī profesionālās izglītības iestādēs. Kopumā papildu finansējums plānots šādiem pasākumiem: 1) atbilstoši noteikumu Nr. 670 25.1.2. apakšpunktā minētai atbalstāmai darbībai par mācību un metodisko līdzekļu izstrādi – izstrādāt a) metodiskos ieteikumus 15 mācību priekšmetos augstākā līmeņa prasību īstenošanai atbilstoši vidējās izglītības standarta prasībām un pētniecisko un jaunrades darbu īstenošanai un b) papildu mācību līdzekļus bērniem ar dzirdes traucējumiem[[3]](#footnote-3);2) atbilstoši noteikumu Nr. 670 25.1.1.apakšpunktā minētai atbalstāmai darbībai par mācību satura, mācību darba organizācijas modeļu un metodikas, diagnosticējošo darbu un eksāmenu satura projekta izstrādi – a) izstrādāt visu eksāmenu satura projektu, t.i., izstrādāt 24 eksāmenu programmas un ieteikumus pētniecisko un jaunrades darbu vērtēšanai; izstrādāt, aprobēt un pilnveidot 7 eksāmenu paraugus pamatizglītībā, kā arī izstrādāt, aprobēt un pilnveidot 17 eksāmenu paraugus vidējā izglītībā (papildus noteikumu Nr. 670 9.4.apakšpunktā minētajiem un projektā jau plānotajiem eksāmeniem dabaszinātņu mācību priekšmetos vidusskolā), b) izveidot jaunus un papildināt ārpus projekta veidotus video materiālus pedagogiem ar labās prakses piemēriem dabaszinātņu mācību priekšmetos un matemātikā, tos papildinot ar metodiskiem komentāriem, lai sniegtu atbalstu pedagogiem jaunā mācību satura ieviešanā visos dabaszinātņu mācību priekšmetos un matemātikā; 3) atbilstoši noteikumu Nr. 670 25.1.4. apakšpunktā minētai atbalstāmai darbībai par pedagogu profesionālās kompetences pilnveidi - izstrādāt 12 pedagogu profesionālās kompetences pilnveides programmas, nodrošināt profesionālo pilnveidi 2072 pedagogiem, izstrādāt video materiālus par mācību satura plānošanu un īstenošanu, iekļaujošo izglītību, padziļināto kursu plānošanu un īstenošanu vidējā izglītībā, izveidot e-mācību moduļus pedagogiem tehnoloģiju mācību jomā pamatizglītībā un 15 e-mācību moduļus pedagogiem par vidējās izglītības augstākā līmeņa satura ieviešanu;4) atbilstoši noteikumu Nr. 670 25.1.5. apakšpunktā minētai atbalstāmai darbībai par informatīvu un izglītojošu semināru, konferenču, pieredzes apmaiņas pasākumu un informatīvu kampaņu organizēšanu un nodrošināšanu – nodrošināt informatīvus un skaidrojošus pasākumus novados par jauno saturu; nodrošināt konsultācijas pedagogiem par digitālās mācību resursu krātuves izmantošanu; organizēt mācību satura ieviešanas seminārus Rīgā un reģionos, kopā paredzot 3200 pedagogu iesaisti; organizēt 4 konferences par mācību satura ieviešanu pamatizglītībā un vidējā izglītībā, tajā skaitā profesionālās izglītības iestāžu pedagogiem, organizēt tiešsaistes seminārus reizi mēnesī par aktuāliem mācību satura ieviešanas jautājumiem, kā arī nodrošināt mācību satura ieviešanas atbalsta pasākumus vecākiem un sabiedrībai kopumā.Noteikumu Nr. 670 35.punktā ir noteikts, ka projekta uzraudzības padome tiek sasaukta ne retāk kā reizi trijos mēnešos. Ņemot vērā, ka projektā ir sasniegti starpposma rādītāji, kas bija būtiski snieguma rezerves finansējuma piešķiršanai, un Ministru kabinetā ir apstiprinātas gan vadlīnijas, gan standarti, nodrošinot regulējumu jaunā satura ieviešanai visās vispārējās izglītības pakāpēs (pirmsskolā, pamatizglītībā un vidējā izglītībā), mazinot risku nesasniegt projektam noteiktos mērķus, noteikumu projekts paredz, ka turpmāk projekta uzraudzības padome var tikt sasaukta retāk kā reizi trijos mēnešos atbilstoši uzraudzības padomes nolikumam. Ņemot vērā, ka ar noteikumu projektu plānots pagarināt projekta īstenošanas termiņu un piešķirt papildu finansējumu pilnam jaunā mācību satura ieviešanas ciklam, grozījumi pozitīvi ietekmēs īstenošanā esošo projektu un finansējuma saņēmēju. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekts šo jomu neskar. |
| 4. | Cita informācija | Nepieciešami grozījumi finansējuma saņēmēja noslēgtajā vienošanās par projekta īstenošanu ar sadarbības iestādi – Centrālo finanšu un līgumu aģentūru (turpmāk – CFLA). |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē atbildīgo iestādi – Izglītības un zinātnes ministriju (turpmāk – IZM), CFLA un VISC. |
| Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| Administratīvo izmaksu monetārs novērtējums | Noteikumu projekts šo jomu neskar. |
| Atbilstības izmaksu monetārs novērtējums | Noteikumu projekts šo jomu neskar. |
| Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021.gads | 2022.gads | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 999 480 | 0 | 1 599 169 | 0 | 1 699 117 | 699 635 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 999 480 | 0 | 1 599 169 | 0 | 1 699 117 | 699 635 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 1 175 859 | 0 | 1 881 375 | 0 | 1 998 961 | 823 101 |
| 2.1. valsts pamatbudžets | 0 | 1 175 859 | 0 | 1 881 375 | 0 | 1 998 961 | 823 101 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | - 176 379 | 0 | - 282 206 | 0 | -299 844 | -123 466 |
| 3.1. valsts pamatbudžets | 0 | - 176 379 | 0 | - 282 206 | 0 | -299 844 | -123 466 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | N/a | + 176 379 | 0 | + 282 206 | 0 | +299 844 | +123 466 |
| 5. Precizēta finansiālā ietekme | N/a | 0 | N/a | 0 | N/a | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Kopējais papildu finansējums ir 5 879 296 EUR, no tā ESF finansējums 4 997 401 EUR un valsts budžeta finansējums 881 895 EUR. Papildu finansējuma indikatīvais sadalījums pa gadiem:* 2020.gadā 1 175 859 EUR (t.sk. ESF 999 480 EUR un valsts budžets 176 379 EUR),
* 2021.gadā 1 881 375 EUR (t.sk. ESF 1 599 169 EUR un valsts budžets 282 206 EUR),
* 2022.gadā 1 998 961 EUR (t.sk. ESF 1 699 117 EUR un valsts budžets 299 844),
* 2023.gadā 823 101 EUR (t.sk. ESF 699 635 EUR un valsts budžets 123 466 EUR).

Daļu papildu finansējuma plānots pārdalīt no 8.3.1.SAM snieguma rezerves finansējuma (1 130 925 EUR, t.sk. ESF 961 286 EUR un valsts budžets 169 639 EUR) un 8.3.1.2.pasākuma 2.kārtas atlikuma (148 333 EUR, t.sk. ESF 126 083 EUR un valsts budžets 22 250 EUR). Tā kā 8.3.1.SAM snieguma rezervei un 8.3.1.2.pasākuma 2.kārtai nav plānots valsts budžeta līdzfinansējums, savukārt projektu īsteno valsts budžeta iestāde, valsts budžeta līdzfinansējums 191 889 EUR apmērā tiks pieprasīts no valsts budžeta 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | Finansējuma sadalījums pa gadiem norādīts indikatīvi.Nepieciešamais finansējums tiks piesaistīts normatīvajos aktos noteiktajā kārtībā no 74. resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ar noteikumu projektu ir saistīti šādi tiesību aktu grozījumi:1) Ministru kabineta 2016. gada 30. augusta noteikumi Nr. 589 „Darbības programmas „Izaugsme un nodarbinātība” 8.3.2. specifiskā atbalsta mērķa „Palielināt atbalstu vispārējās izglītības iestādēm izglītojamo individuālo kompetenču attīstībai” 8.3.2.2. pasākuma „Atbalsts izglītojamo individuālo kompetenču attīstībai” īstenošanas noteikumi”;2) Ministru kabineta 2016. gada 12. jūlija noteikumi Nr. 460 „Darbības programmas „Izaugsme un nodarbinātība” 8.3.4. specifiskā atbalsta mērķa „Samazināt priekšlaicīgu mācību pārtraukšanu, īstenojot preventīvus un intervences pasākumus” īstenošanas noteikumi”;3) Ministru kabineta 2016. gada 26. aprīļa noteikumi Nr. 262 „Darbības programmas „Izaugsme un nodarbinātība” 8.5.2. specifiskā atbalsta mērķa „Nodrošināt profesionālās izglītības atbilstību Eiropas kvalifikācijas ietvarstruktūrai” īstenošanas noteikumi”;4) Ministru kabineta 2016. gada 15. jūlija noteikumi Nr. 483 „Darbības programmas „Izaugsme un nodarbinātība” 8.5.1. specifiskā atbalsta mērķa „Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā” īstenošanas noteikumi”. |
| 2. | Atbildīgā institūcija | IZM. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē tika nodrošināta, ievietojot informāciju par noteikumu projektu IZM tīmekļvietnē [www.izm.gov.lv](http://www.izm.gov.lv) (sadaļā Sabiedrības līdzdalība → Sabiedriskajai apspriešanai nodotie normatīvo aktu projekti) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot viedokli elektroniski uz elektronisko pasta adresi: pasts@izm.gov.lv vai sniedzot viedokli klātienē.  |
| 2. | Sabiedrības līdzdalība projekta izstrādē | Komentāri netika saņemti. |
| 3. | Sabiedrības līdzdalības rezultāti | Komentāri netika saņemti. |
| 4. | Cita informācija | Projekta uzraudzības padomē, ko pārstāv tādas institūcijas, kā IZM, CFLA, Latvijas Pašvaldību savienība, Latvijas Darba devēju konfederācija, Labklājības ministrija, Latvijas Informācijas un komunikācijas tehnoloģijas asociācija, Kultūras ministrija un Veselības ministrija, 09.05.2019. vienojās par konceptuālu atbalstu priekšlikumam piešķirt papildu finansējumu projekta pagarināšanai. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | IZM (pilda atbildīgās iestādes funkcijas), VISC (finansējuma saņēmējs), CFLA (pilda sadarbības iestādes funkcijas). |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošo institūciju likvidācija vai reorganizācija.Noteikumu projekta izpildei nav ietekmes uz iesaistīto institūciju cilvēkresursiem, funkcijām un uzdevumiem. |
| 3. | Cita informācija | Nav. |

Izglītības un zinātnes ministre I.Šuplinska

Vizē:

Valsts sekretāre L.Lejiņa

K.Grundmane, 67047943

kristine.grundmane@izm.gov.lv

1. Noteikumu projekts “Grozījumi Ministru kabineta 2015. gada 24. novembra noteikumos Nr.670 “Darbības programmas “Izaugsme un nodarbinātība” 8.3.1. specifiskā atbalsta mērķa “Attīstīt kompetenču pieejā balstītu vispārējās izglītības saturu” 8.3.1.1. pasākuma “Kompetenču pieejā balstīta vispārējās izglītības satura aprobācija un ieviešana” īstenošanas noteikumi”” [↑](#footnote-ref-1)
2. 8.3.1.2. pasākuma otrā projektu iesniegumu atlases kārta nav izsludināta; tai pieejamais ESF finansējums ir 2 626 723 EUR, no kura tiek pārdalīts ESF finansējums 126 083 EUR apmērā uz 8.3.1.1.pasākumu. [↑](#footnote-ref-2)
3. Papildu mācību līdzekļu izstrāde bērniem ar dzirdes traucējumiem pamatota Ministru kabineta 15.10.2019. noteikumu Nr. 475 „Grozījumi Ministru kabineta 2015. gada 24. novembra noteikumos Nr. 670 „[Darbības programmas „Izaugsme un nodarbinātība” 8.3.1. specifiskā atbalsta mērķa „Attīstīt kompetenču pieejā balstītu vispārējās izglītības saturu” 8.3.1.1. pasākuma „Kompetenču pieejā balstīta vispārējās izglītības satura aprobācija un ieviešana” īstenošanas noteikumi](https://likumi.lv/ta/id/278201-darbibas-programmas-izaugsme-un-nodarbinatiba-8-3-1-specifiska-atbalsta-merka-attistit-kompetencu-pieeja-balstitu-visparejas-iz...)” sākotnējās ietekmes novērtējuma ziņojumā. [↑](#footnote-ref-3)